กองปราบรวบผู้จัดละคร ซารางเฮ รักหมดใจ เหตุเบี้ยวค่าตัวนักแสดง
ตร.กองปราบรวบผู้จัดละคร ที่เป็นผู้จัดละคร ซารางเฮ รักหมดใจ ให้นายตัวแสบ หลังเบี้ยวค่าตัวดาราและได้เงินไม่ครบตามที่ตกลงในสัญญา โดยมีดารานักแสดงอย่าง เมเปิ้ลแม็กซิม กับ บี๋ สวิช ได้เดินทางมาชี้ตัวผู้ต้องหา   ,เมื่อวันที่ 8 ต.ค.2558 ผู้สื่อข่าวรายงานว่า ตำรวจกองปราบปรามเข้าจับกุม นางสาวจิดาภา นามโชติหิรัญ หรือยุ้ย อายุ 42 ปี หลังตกเป็นผู้ต้องหาตามหมายจับศาลจังหวัดพระโขนง ข้อหาฉ้อโกง โดยจับกุมได้ที่บ้านพักภายในซอยอิสรภาพ 39 หรือซอยวัดดงมูลเหล็ก แขวงบ้านช่างหล่อ เขตบางกอกน้อย กรุงเทพมหานคร สืบเนื่องจากมีผู้เสียหายเป็นกลุ่มดารานักแสดงและบริษัทสร้างภาพยนตร์เข้าแจ้งความว่าถูกนางสาวจิดาภา ฉ้อโกงเงิน จากการผลิตภาพยนตร์รื่อง เลิฟสุดจิ้น ฟินสุโค่ย และละคร ซารางเฮ รักหมดใจ ตั้งแต่เมื่อเดือนเมษายนที่ผ่านมา,จากการสอบสวนเบื้องต้น ผู้ต้องหายังให้การภาคเสธ ก่อนถูกควบคุมตัวส่งพนักงานสอบสวน ที่สถานีตำรวจนครบาลพระโขนง เพื่อดำเนินคดีต่อไป โดยภายหลังทราบว่าผู้ต้องหาถูกจับกุม ได้มีผู้เสียหายดารานักแสดงและหุ้นส่วนบริษัทเดินทางเข้ามาชี้ตัวผู้ต้องหาที่กองปราบปราม,นางสาวพัชชุดาญ์ พันธุ์พิพัฒน์ หรือ เมเปิ้ล แม็กซิม ดาราสาวหนึ่งในผู้เสียหาย เปิดเผยว่า ตัวเองรับแสดงละครเรื่อง ดังกล่าวตกลงค่าตัวไว้จำนวน 3 แสนบาท แต่ได้รับเพียง 1 แสนบาท ยังค้างอีก 2 แสนบาท โดยทางผู้ต้องหาก็ได้บ่ายเบี่ยงเมื่อถามถึงค่าจ้างที่เหลือ ก่อนที่จะไม่สามารถติดต่อได้ ตนจึงได้ตัดสินใจเดินทางมาแจ้งความที่กองปราบปราม,ด้าน นายสวิช เพชรวิเศษศิริ ดารานักแสดงซึ่งเป็นผู้เสียหายเช่นกัน กล่าวว่า ตัวเองรับแสดงภาพยนต์เรื่องรักสุดจิ้น ฟินสุโค่ย ตกลงค่าตัวกันที่ 2 แสน 5 หมื่นบาท โดยได้รับค่าตัวเป็นเช็ค แต่ไม่สามารถขึ้นเงินได้ ต่อมาได้ถามไปก็ถูกบ่ายเบี่ยงว่าให้ไปเจราจากับทางบริษัท ก่อนที่จะติดต่อไม่ได้อีกเลย จึงตัดสินใจเดินทางเข้าแจ้งความไว้ที่ตำรวจนครบาลบางนา ตั้งแต่เมื่อ ปี 2557 อย่างไรก็ตามกับผู้ต้องรู้จักกันมาประมาณ 5 ปี เคยร่วมงานกันมาหลายครั้งก็ไม่คิดว่าจะถูกฉ้อโกง.
ตร.กองปราบรวบผู้จัดละคร ที่เป็นผู้จัดละคร ซารางเฮ รักหมดใจ ให้นายตัวแสบ หลังเบี้ยวค่าตัวดาราและได้เงินไม่ครบตามที่ตกลงในสัญญา โดยมีดารานักแสดงอย่าง เมเปิ้ลแม็กซิม กับ บี๋ สวิช ได้เดินทางมาชี้ตัวผู้ต้องหา   
คดีฉ้อโกง,ซารางเฮ รักหมดใจ,เลิฟสุดจิ้น ฟินสุโค่ย,จิดาภา นามโชติหิรัญ,กองปราบปราม,พัชชุดาญ์ พันธุ์พิพัฒน์,เมเปิ้ล แม็กซิม,สวิช เพชรวิเศษศิริ,เบี้ยวค่าตัวดารา,สน.พระโขนง,ข่าวทั่วไทย,ข่าว,ไทยรัฐออนไลน์